Die Grand Hotel Kempinski
Koördinate: 54°9′0″N 11°50′0″O﻿ / ﻿54.15000°N 11.83333°O﻿ / 54.15000; 11.83333
3 m (10 vt)
Bevolking (15 Augustus 2007)
Heiligendamm, 'n strandoord in die Mecklenburgse Baai van die Oossee, is 'n stadsbuurt van Bad Doberan, 'n stad in die Duitse deelstaat Mecklenburg-Voorpommere.
Heiligendamm is die oudste strandoord in Duitsland en word vanweë sy spierwit huise langs die strand ook die "Wit Stad aan die See" genoem. Dit het danksy die spitsberaad van die G8-state, wat hier in Junie 2007 plaasgevind het, internasionale bekendheid verwerf.
Die kasteel Hohenzollern wat vandag deel uitmaak van die Grand Hotel Kempinski.
Die naam van Heiligendamm is afgelei van 'n groot steenhoop - die oorblyfsel van 'n morene uit die Ystydperk, wat later deur die see blootgelê is. Volgens 'n ou legende is die stene na aanleiding van die gebede van Sistersiënser-monnike deur die Oossee opgehoop.
Die eerste baaier, wat die dorp tot 'n strandoord laat uitbou het, was groothertog Frederik Frans I van Mecklenburg in 1793. Hy is deur sy arts aangeraai om 'n sanatorium aan die see te laat oprig. Die dorp is nog sowat tagtig jaar lank deur die vorstehuis beheer, en 'n gedenksteen herinner vandag aan die stigter van Heiligendamm.
Die argitekte Johann Christoph Heinrich von Seydewitz, Carl Theodor Severin en Georg Adolph Demmler het in die tydperk tussen 1793 en 1870 die strandoord in die klassisistiese boustyl ontwerp, wat sedert sy stigting as die pragtigste in Duitsland beskou word.
Ontsluit van "https://af.wikipedia.org/w/index.php?title=Heiligendamm&oldid=1299522"	Kategorieë: SaadjiesNedersettings in Mecklenburg-VoorpommereNedersettings langs die Oossee	Navigasie-keuseskerm
CebuanoDeutschEnglishEsperantoEspañolSuomiFrançaisBahasa IndonesiaItaliano日本語ქართულიLatinaМакедонскиPlattdüütschNederlandsNorsk bokmålPolskiPortuguêsРусскийSvenskaТоҷикӣTürkçeУкраїнськаTiếng Việt中文	Wysig skakels	Die bladsy is laas op 1 November 2014 om 21:03 bygewerk.